
5. NAPIRENDI PONTHOZ
E L Ő T E R J E SZ T É S

A Társulási Tanács 2016. január 28.-i nyilvános ülésére
Tárgy: Tapolca Környéki Önkormányzati Társulás Társulási Megállapodás módosítására javaslat 
Előterjesztő: Tóth Csaba Elnök
Előkészítő: dr. Gelencsér Ottó jegyző, Orbán Andrásné vezető főtanácsos
Előzetesen megtárgyalja: Pénzügyi, Ellenőrző és Szociális Bizottság
Törvényességi szempontból látta: dr. Gelencsér Ottó                 
Tisztelt Társulási Tanács!

A Tapolca és Környéke Kistérség Többcélú Társulása Társulási Tanácsa 2015. november 6. napján a módosította a Társulási Megállapodását a szociális és gyermekvédelmi törvények 2016. január 1. napjával történő módosulása miatt. A módosítás időpontjában még nem változtatták meg az ún. KOFOG besorolásokat, így annak a Társulási Megállapodásban történő átvezetésre akkor még nem kerülhetett sor. 
A kormányzati funkciók, államháztartási szakfeladatok és szakágazatok osztályozási rendjéről szóló 68/2013. (XII.30.) NMG rendelet módosításáról szóló 44/2015.(XII.30.) rendelet értelmében a megváltozott funkció kódok miatt a szociális szolgáltatók és az önkormányzatok valamennyi létesítő okiratának felülvizsgálata szükségessé vált.

2016. március 1- ig gondoskodni kell a létesítő okiratok 2016. január 1- től érvényes kormányzati funkcióknak megfelelő aktualizálásáról még abban az esetben is, ha a Társulási Megállapodásnak nem része az alaptevékenységi kódok felsorolása.

A mellékelt módosító okirat 1-3 pontja tartalmazza a költségvetési szerv alaptevékenységének kormányzati funkció szerinti megjelölésében történt legutóbbi változásokat. 
1)A Társulási Megállapodás 3.1. aa. pontja „Családsegítés”elhagyásra kerül 

2) A Társulási Megállapodás 3.1. ad. pontja  „Gyermekjóléti szolgálat” helyébe a „Család és gyermekjóléti szolgáltatások” szöveg lép.

3) A Társulási megállapodás 1. sz. függelékében a költségvetési szerv alaptevékenységének kormányzati funkciók szerinti besorolása részből törlésre kerül a „107054 Családsegítés”, a „104042” kód mellé a „Gyermekjóléti szolgáltatások” helyébe a „Családsegítő és gyermekjóléti szolgáltatások” szöveg kerül.
A Társulási megállapodásra az Mötv. alábbi szabályozásai vonatkoznak:
88. § (1) A társulást a helyi önkormányzatok képviselő-testületei írásbeli megállapodással hozzák létre. A megállapodást a polgármester írja alá.

(2) A társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez.

A Tapolca Környéki Önkormányzati Társulás Társulási Megállapodás módosítását az előterjesztés mellékletét képező módosító okiratban foglaltak szerint javasoljuk.

A Társulási Tanács elfogadó határozatát követően a Tag települések önkormányzatainak képviselő-testületei minősített többséggel meghozott határozataikkal hagyják jóvá a Társulási Tanács javaslatát. A módosításoknak az engedélyező hatóságokhoz 2016. március 1. napjáig történő megküldése érdekében - lehetőség szerint -  2016. február 17. napjáig a képviselő-testületeknek a jóváhagyó döntésüket meg kell hozni, az arról szóló határozati kivonatot a Társulás részére meg kell küldeni. 

Tisztelt Társulási Tanács  !
Kérjük a Tisztelt Társulási Tanácsot, hogy az előterjesztést megvitatni és az alábbi határozati javaslatot elfogadni szíveskedjenek. A javaslat elfogadásához egyszerű többség szükséges.
 ……../2016. (I. 28.) T.T. Határozati  javaslat
1.) Tapolca Környéki Önkormányzati Társulás Társulási Tanácsa a Társulási Megállapodás módosítására vonatkozó javaslatot az előterjesztés mellékletét képező javaslattal  megegyező tartalommal  elfogadja.

2.) Felkéri a Társulási Tanács a társulási tag önkormányzatok polgármestereit, hogy a Társulási Megállapodás módosítását terjesszék elő elfogadásra képviselő-testületek ülésére, és   minősített többséggel meghozott döntéséről szóló határozat kivonatot 2016. február 17. napjáig a Társulás elnökének  szíveskedjenek megküldeni..

3.)A Társulási Tanács felkéri az elnököt, hogy az egységes szerkezetbe foglalt Társulási Megállapodásnak a tagok képviselői által történő  aláírását követően az engedélyező hatóságoknak 2016. március 1. napjáig történő megküldése érdekében a szükséges intézkedést tegye meg.
Felelős:  Tóth Csaba Elnök

Határidő: 2016. március 1. 
Lesenceistvánd , 2016. január 22.

                                                                                               Elnök


